《金缕曲 其一 药阶桂舟叔客醴陵书后附寄》
清代·赵庆熹

又近中秋矣。向青天，可怜负却，团团月子。丛桂小山花已发，眼底人俱千里。

引无数、别离滋味。燕子飞来飞又去，认条条、古巷红灯谜。

去年事，我犹记。

故园无恙西风里。总负他、六桥烟柳，花天酒地。愁煞阿咸空四壁，难把家常话起。

只报道、平安而已。弹铗不堪重乞食，走天涯、又乏江湖技。

诗酒耳，问何济。

作者简介：（约公元一八四O年前后在世）字秋舲，浙江仁和人。生卒年均不详，约清宣宗道光二十年前后在世。性倜傥，工诗词，家贫好读书。第道光进士。迟回二十年，选延川知县，不果往。改金华教授，亦末履任。庆熹工诗词散曲，著有《楚游草》、《蘅香馆诗稿》、《香消酒醒词》及《香消酒醒曲》，并传于世。